Óraterv – „B” változat

A szakvezető tanár neve: *Szilaski Mária*

A hallgató neve :

Tantárgy: *rajz-* *vizuális kultúra*

Osztály: *4. c*

Tanítás ideje, órarendi óra: 2015. … , 1-2. óra 8:00.8:45, 9:00-9:45

Témakör: *Tavasz*

Tananyag*: A tavaszi évszakot, a természet megújulását kifejező kompozíció (tájkép) alkotása szabadon választható technikával. Kréta,-ceruza,-tollrajz*

Az óra cél- és feladatrendszere: (a fejlesztendő attitűd, készségek, képességek, a tanítandó ismeretek -fogalmak, szabályok - és az elérendő fejlesztési szint, tudásszint megnevezése:

*Kifejező képesség fejlesztése a tavasz hangulatát tükröző kép alkotása során*

*Kompozíciós képesség fejlesztése a lap méretének tetszőleges, és a képmező helyzetének önálló megválasztásával, a formák rendezésével, a kiemelés módjainak alkalmazásával*

*-kiemelés: mérettel, kontúrral, színekkel, elhelyezéssel*

*Színalkotás fejlesztése a tavasz jellemző színeinek előállítása során*

*-színkiválasztás, színpróba, színek keverése rászínezéssel*

*A technikai ismeretek mélyítése a választott eszközök anyagszerű használásával*

*-kréták erőteljes használata, ceruzák hegyével, oldalával történő színezés, filctoll egyenletes erősségű alkalmazása*

*Kompetencia területek szerint*

*-szociális: kapcsolatteremtés, együttműködés, kommunikáció, önértékelés, a társ teljesítményének elismerése*

*-anyanyelvi : szövegértés, igényes szövegalkotás a vizuális nyelv aktív alkalmazásával is*

*-esztétikai, művészeti: önkifejező készség, alkotó fantázia, szemlélődő beleérző érzékenység, a „Minden gyermekalkotásban van szépség, érték.” szemléletmódja*

Nevelési feladat:*padrend kialakítása és megtartása a zavartalan alkotói tevékenység érdekében*

 *a természeti jelenségek változásainak, szépségeinek megláttatása*

Az óra didaktikai feladatai: *figyelem felkeltése, motiválás,* *új ismeret nyújtása, alkalmazás, ellenőrzés, értékelés*

Tantárgyi kapcsolatok: *magyar nyelv és irodalom; beszédfejlesztés*

*A tanmenet által javasolt 2 órát kibővítettem 3 (1+2) tanítási órára.*

Felhasznált források (tankönyv, munkafüzet, feladat- és szöveggyűjtemény, digitális tananyag, online források, szakirodalom stb.) *Felhasznált források:Horváth Katalin-Imrehné Sebestnyén Margit:A képzelet világa 4. osztály,Bakos Tamás-Bálványos Huba,Preisinger Zsuzsa,Sándor Zsuzsa:A vizuális nevelés pedagógiája, Balassi Kiadó 2000,Bálványos Huba-Sánta László:Vizuális megismerés, kommunikáció, Balassi Kiadó 2003,Bálványos Huba:Esztétikai-művészeti ismeretek, nevelés Balassi Kiadó 2003*

|  |  |  |  |
| --- | --- | --- | --- |
| Időkeret | Az óra menete | Nevelési-oktatási stratégia | Megjegyzések |
| Módszerek | Tanulói munkaformák | Eszközök |
| 8:00 előtt | **I.**1.Óra előtti előkészületTeremrend előkészítése, padrend, táblakép, kialakítása. | Ellenőrzés | Csoportmunka | Laptop vagy CD lejátszóA tanári asztalon elhelyezett A/4 és A/3-mas rajzlapok | *A két óra egy komplex tanítási egység.*Táblakép: NÉV, 4.cV.26. |
| 8:00-8:05 | 2. Óra eleji előkészületKöszönés-köszöntés napszaknak megfelelően, jelentés Padrend ellenőrzése (papírterítő, rajzdoboz, grafitceruza, írólap) | Ellenőrzés | Frontális osztálymunka |  | A szemléltető hanganyag előzetes meghallgatása |
| 8:05-8:15 | 3. Probléma felvetése, motivációs helyzetteremtésa) Az előző rajzóra témájának felelevenítése a tanulók számára emlékezetes élmények szempontjából.* Miért volt különleges számotokra a múlt rajzóra?
* Milyen műtípusú képeket láttunk?
* A tájképeknek milyen jellemzői hatottak rátok különösen? (színei, formái, terei)
* Néztük, láttuk a természetet a képeken, és beszélgettünk róla.
* Most hallani, és hallgatni fogjuk.
 | Beszélgetés | Frontális-egyéni |  |  |
|  | Hanganyag meghallgatása csukott szemmel.Előzetes megfigyelési szempont:* Milyen hangokat ismertek fel?
* Minek a hangjait, zörejeit, neszeit hallottuk? (Az élő természet hangjait.)

Hallgassuk meg újból, engedjük be azokat a szívünkbe! -Milyen hangulatot árasztanak?-Hol jársz a képzeletedben? | Beszélgetés | Egyéni munka |  | A hanganyag bemutatása |
| 8:15-8:25 | Leíró fogalmazás alkotása szóban egy tavaszi tájról.Szempontok.-választékos fogalmazás-hanganyag felhasználása-leírásAz élőfogalmazások meghallgatása, értékelése közösen | „Élő fogalmazás” | Csoportmunka |  | A feladat az idő függvényében adandó ki a tanulóknak.Értékelési szempontok ismertetése még a fogalmazások előtt. |
| 8:25-8:27 | 4. Cél, feladat meghatározása:Alkoss egy tavaszi tájképet, úgy, hogy minél több hangot fejezz ki a hallottakból-rajzban! A fogalmazásokból is meríthetsz.Instrukciók:* Önmagadat is megjelenítheted a képen.
* A tavaszi évszak felismerhető legyen!
* A térrétegekre gondolj!
* Lehet közeli képkivágásokat is alkalmazni.
* A lap méretét, helyzetét te határozhatod meg.
* Az eszközök szabadon választhatóak a festék kivételével.
 | Magyarázat |  |  |  |
| 8:27 | 5. Tanulói alkotó munkaLapválasztás után adatok felírásaKorrektúra egyéni, szükség esetén közösKözös pl.: Először tervezd meg a teljes kompozíciót! | MegbeszélésÉrtékelés megerősítéssel. | Egyéni munkaforma |  | Technikák felsorolása |
| 9:00 | **II.**Közös korrektúra segítségével képolvasás csendben.* Vegyétek a kezetekbe az alkotásotokat! Nyújtsátok ki a karotokat!
* Nézzétek, nézegessétek a képeteket, és magatokban válaszoljatok a kérdéseimre!
* A tavaszi táj jelenik-e meg a lapodon?
* A fák, bokrok formája, nagysága változatos-e?
* A tér felismerhető?
* Amennyiben embereket is rajzoltál, ügyeltél –e az arányokra?
 | Ismétlés, rendszerezés | Egyéni munkaforma |  | A látvány ellenőrzése távolról. |
|  | A feladatod: ha szükséges még, akkor egészítsd ki a kompozíciódat! Ha már tele- rajzoltad a lapodat, akkor a színezéssel folytasd!Instrukciók:* A színhasználatod a tavaszt tükrözze!
* Sárgákban, kékekben, zöldekben, pirosokban stb. gondolkodj! Tehát egy szín több árnyalatában.
* Használd az eszközeidet úgy, hogy a színek élénkek legyenek!
 | Összehasonlítás, rendszerezés |  |  |  |
| 9:05 | Tanulói alkotó munka folytatása. Egyéni, közös korrektúraE.: a választott eszköz anyagszerű alkalmazása, a színek keverése, a tér megjelenítése |  |  |  |  |
| 9:30-9:40 | Értékelés* Mi volt az alkotói feladat?
* -Melyik tavaszi táj különleges számodra? Miért?
* A tér, a szín, a forma és kompozíció szempontjából mondjatok el mindent a kiválasztott rajzról!!
 | Beszélgetés, érvelés | Páros munkaforma | Alkotások a táblán oszlopban elhelyezve, sorszámozva. | A képolvasásra felkészülési időt kapnak.Minden esetben rákérdezek az alkotóra és megdicsérem. |
| 9:40-9:45 | Magatartás, alkotói munka/szorgalom értékelése7)Teremrend, padrend visszaállításaElköszönés |  | Egyéni, csoportos munkaforma |  |  |